**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.07.2018, ora 08.00 – 12.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 11.07.2018, la ora 08.45, avertizarea hidrologică nr. 47, valabilă în intervalul 11.07.2018, ora 09.00-12.07.2018, ora 12.00, vizând producerea de creşteri de debite şi niveluri pe unele râuri din bazinele hidrografice menţionate, cu depăşiri ale COTELOR DE APĂRARE, ca urmare a propagӑrii viiturilor formate anterior în amonte, astfel:**

**-COD GALBEN în intervalul 11.07.2018, ora 09:00 – 12.07.2018, ora 12:00** - **depășiri ale COTELOR DE ATENŢIE** pe râurile din bazinele hidrografice: Jiu – sector aval S.H. Rӑcari (**judeţul Dolj)**, Olt – sector aval confluenţă Olteţ, Olteţ – curs inferior (**judeţele Vâlcea şi Olt)**, Vedea – sector aval S.H. Buzeşti şi afluenţii din bazinul inferior **(judeţele Olt, Argeş şi Teleorman),** Neajlov – bazin superior şi mijlociu **(judeţele Argeş, Dâmboviţa şi Giurgiu)**, Sabar – bazin inferior **(judeţele Giurgiu şi Ilfov);**

**-COD PORTOCALIU în intervalul 11.07.2018, ora 09:00 – 12.07.2018, ora 06:00** - **depășiri ale COTELOR DE INUNDAŢIE** pe râurile din bazinele hidrografice: Teleorman - bazin amonte S.H. Tătărăştii de Sus **(judeţele Argeş şi Teleorman),** Neajlov – bazin superior şi mijlociu **(judeţele Argeş, Dâmboviţa şi Giurgiu).**

**Se menţionează că fenomenele hidrologice periculoase se pot produce şi pe afluenţi de grad inferior ai râurilor marcate pe hartă.**

**Se ridică începând cu data de 11.07.2018, ora 09:00, avertizarea hidrologică din celelalte bazine hidrografice avertizate anterior.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:**ARGEŞ, DÂMBOVIŢA, GIURGIU şi TELEORMAN**(4 prefecturi) – COD PORTOCALIU și ARGEŞ, DÂMBOVIŢA, DOLJ, GIURGIU, ILFOV, OLT, TELEORMAN şi VÂLCEA**(8 prefecturi) – COD GALBEN.*

**Debitele au fost,** **în general,** **în scădere**, exceptând cursurile inferioare ale Someşului şi Mureşului, cursurile mijlocii şi inferioare ale Jiului, Oltului, Vedei, Argeşului, Ialomiţei, Buzăului, Trotuşului şi Bârladului, precum şi cursul superior al Prutului, unde vor fi în creştere prin propagare.

**Se situează peste:**

**-COTA DE ATENȚIE** râurile Colentina la s.h. Colacu (150+35)- jud. DB şi Dâmboviţa la s.h. Dragomireşti (200+14)-jud. IF.

În interval s-a situat peste COTA DE ATENȚIE râul Topolog la stația hidrometrică Sarai (300+25)-jud. CT.

În interval au fost emise o avertizare și o atenționare hidrologicăpentru fenomene imediate.

**Debitele vor fi, în general, în creștere** prin propagare pe cursurile inferioare ale Mureșului, Jiului, Oltului, Vedei, Argeşului și Ialomiței şi, în general, în scădere pe celelalte râuri.

Sunt posibile creșteri izolate de debite ca urmare a precipitațiilor prognozate pe unele râuri din nordul şi centrul ţării.

**DUNĂRE**

**Debitul la intrarea în ţară** (secţiunea Baziaş) în intervalul 11-12.07.2018 **a fost staţionar, având valoarea de 4900 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

**Debitul la intrarea în ţară** (secţiunea Baziaş) **va fi** **în creştere (5000 m3/s).**

În aval de Porţile de Fier debitele vor fi în scădere pe sectorul Gruia – Calafat şi în creștere pe sectorul Bechet – Tulcea.

**2.** **Situaţia meteorologică în intervalul 11.07.2018, ora 08.00 –12.07.2018, ora 06.00**

**În ţară,** vremea s-a încălzit față de ziua precedentă, devenind apropiată de normal din punct de vedere termic. Cerul a avut înnorări temporare în nord-vest țării și la munte, unde, pe arii restrânse, mai ales după-amiaza și la începutul nopții, au fost averse și descărcări electrice. În restul teritoriului cerul a fost variabil și doar cu totul izolat și trecător a plouat slab. Vântul a suflat slab și moderat. Temperaturile maxime au fost cuprinse între 25 de grade la Dedulești, Câmpulung, Joseni, Întorsura Buzăului, Câmpina, Polovragi, Cotnari, Huedin și Târgu Secuiesc și 31 de grade la Gura Portiței. La ora 06.00 se înregistrau valori termice cuprinse între 11 grade la Miercurea Ciuc și 22 de grade la Sulina și Gura Portiței. La începutul intervalului în Dobrogea, iar noaptea în depresiunile din estul Transilvaniei izolat s-a semnalat ceață.

**Observație:** de ieri dimineață, de la ora 06.00, au fost în vigoare 5 atenționări cod glaben pentru fenomene meteorologice periculoase imediate, precum urmează: 2 emise de către SRPV Timișoara, 2 de către SRPV Constanța și 1 de SRPV Cluj-Napoca.

**La Bucureşti,** vremea s-a încălzit față de ziua precedentă, devenind apropiată de normal din punct de vedere termic. Cerul a fost variabil, iar vântul a suflat în general slab. Temperatura maximă a fost de 28 de grade la Afumați și Băneasa și 29 de grade la Filaret, iar la ora 06 se înregistrau 16 grade la stația Băneasa, 17 grade la Afumați și 19 grade la Filaret.

**3. Prognoza meteorologică în intervalul 12.07.2018, ora 08.00 –13.07.2018, ora 08.00**

**În ţară,** în vest, nord și centru și în zonele montane și submontane ale celorlalte regiuni vremea va deveni în general instabilă; vor fi înnorări temporar accentuate și local averse, descărcări electrice și intensificări de scurtă durată ale vântului. Vor fi condiții de grindină, iar cantitățile de apă vor depăși pe arii restrânse 15...20 l/mp, în special la munte. În restul teritoriului, vremea va fi călduroasă, iar fenomene asociate instabilității atmosferice se vor semnala pe spații mici, mai ales spre seară și în primele ore ale nopții. Temperaturile maxime se vor încadra între 24...25 de grade în depresiunile din Maramureș și în Dealurile Crișanei și 32...33 de grade în Lunca Dunării și izolat în Câmpia Română; minimele termice vor fi cuprinse în general între 14 și 22 de grade.

**La Bucureşti,** vremea va deveni călduroasă, cu o maximă a temperaturii aerului de 32...33 de grade. Cerul va fi variabil, iar vântul va sufla slab și moderat. Minima termică va fi de 17...19 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

**G.N.M.-C.J. Constanţa** informează despre producerea la data de 11.07.2018, în jurul orei 14.40, a unei poluări cu ţiţei a 1 mp de sol în dreptul bornei 46 a conductei CONPET Constanţa-Bărăganu, în zona localităţii Nisipari, din cauza unei tentative de furt de produs petrolier. A fost reparată conducta prin sudare de petic metalic, se va ecologiza terenul afectat.

**I.G.S.U.** informează telefonic ca la data de 11.07.2018, în jurul orei 15:30, s-a produs un accident rutier în urma căruia o cisternă încărcată cu kerosen s-a răsturnat în afara carosabilului pe autostrada A2, la km 79 (sensul de mers spre Capitală), jud. Călărași. Circulația a fost oprită în ambele sensuri. Perimetrul a fost izolat. Se va reveni cu informații suplimentare.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE ȘI RESURSE UMANE